钦定古今图书集成/明伦汇编/官常典/第296卷 > 《送李睢阳》王维
## 钦定古今图书集成/明伦汇编/官常典/第296卷 > 《送李睢阳》王维

“将置酒思悲翁。使君去，出城东。麦渐渐，雉子斑。槐阴
阴，到潼关。骑连连，车迟迟。心中悲，宋又远，周间之。南
淮夷东齐儿。碎碎织练与素丝，游人贾客信难持。五
谷前熟方可为，下车闭阁君当思。”天子当殿俨衣裳，
大官尚食陈羽觞。彤庭散绶垂鸣珰，黄纸诏书出东
厢。轻纨叠绮烂生光，宗室子弟君最贤，分忧当为百
辟先。布衣一言相为死，何况圣主恩如天。鸾声哕哕
鲁侯旗，明年上计朝京师。须忆今日斗酒别，慎勿富
贵忘我为。